Teate avaldamine veinisektoris kasutatava nimetuse tootespetsifikaadi standardmuudatuse heakskiitmise kohta vastavalt komisjoni delegeeritud määruse (EL) 2019/33 artikli 17 lõigetele 2 ja 3

(2020/C 18/10)

Käesolev teade on avaldatud vastavalt komisjoni delegeeritud määruse (EL) 2019/33 (1) artikli 17 lõikele 5.

STANDARDMUUDATUSE HEAKSKIITMISE TEADE

„ROMAGNA“

Viitenumber: PDO-IT-A0507-AM04

Teate esitamise kuupäev: 9.10.2019

HEAKSKIIDETUD MUUDATUSE KIRJELDUS JA PÕHJUSED

1. Uued vahuveinitüübid

Kirjeldus

Vahuveini kategooriasse on lisatud järgmised uued tüübid:

Romagna Bianco Spumante (Romagna valge vahuvein) ja Romagna Rosato Spumante (Romagna roosa vahuvein).

Põhjused

Kaitstud päritolunimetuse „Romagna“ tootmispiirkond on äärmiselt sobiv kasvukeskkond viinamarjasortidele ’Trebbiano’ ja ’Sangiovese’, millel uued vahuveinitüübid Bianco Spumante ja Rosato Spumante põhinevad.

Seega on selle muudatuse eesmärk võimaldada tootjatel kasutada nimetust ka nende uute vahuveinitüüpide puhul, arvestades et sedalaadi veine on kaitstud päritolunimetusega hõlmatud piirkonnas valmistatud juba pikka aega ning et tänu tootjate professionaalsele vilumusele ja valmistatavate veinide kvaliteedile on need tõestanud oma väärtust.

Seetõttu täiendatakse kaitstud päritolunimetusega „Romagna“ veinide tootmist, lisades tootespetsifikaadis juba sisalduvatele veinikategooriatele uued tüübid. Sellega võimaldatakse ka pakkuda turu nõudlusele paremini vastavat laiemat tootevalikut.

Muudatus puudutab spetsifikaadi artikleid 1, 2, 3, 4, 5, 6 ja 7 ning koonddokumendi punkti 1.4 „Veini(de) kirjeldus“.

2. Viinamarjasordid

Kirjeldus

Uute tüüpide Bianco Spumante ja Rosato Spumante valmistamiseks kasutatavad viinamarjasordid on kindlaks määratud järgmiselt:

vähemalt 70 % viinamarjadest peab olema sordist ’Trebbiano’ (Bianco Spumante puhul) või ’Sangiovese’ (Rosato Spumante puhul), millele lisatakse muude Emilia Romagna maakonnas hästi kasvavate sortide viinamarju (30 %). Teatavate viinamarjasortide puhul on kindlaks määratud kasutatava koguse piirmäär: ’Manzoni Bianco’ 10 % ja ’Famoso’5 %.

Põhjused

Konsortsium tegi nimetuse kaitsmise eesmärgil korraldatud katsetega kindlaks, et eespool nimetatud kooslus tagab sobiva suhkrusisalduse ja õige happesusega saadused, mis on ideaalsed vahuveini valmistamiseks.

Muudatus puudutab tootespetsifikaadi artiklit 2, kuid ei mõjuta koonddokumenti.

3. Bianco Spumante ja Rosato Spumante viinamarjade tootmispiirkond

Kirjeldus

Uute tüüpide Bianco Spumante ja Rosato Spumante tootmispiirkond on sama mis Romagna Trebbiano praegune tootmispiirkond ning langeb osaliselt kokku Romagna Sangiovese tootmispiirkonnaga, mida on nõuetekohaselt kirjeldatud tootespetsifikaadi artikli 3 lõikes 5.

Põhjused

Bianco Spumante ja Rosato Spumante valmistamiseks kasutatavate viinamarjade kasvatamise piirkond on sama mis Romagna Trebbiano viinamarjade puhul ning hõlmab osaliselt Romagna Sangiovese tootmispiirkonda. Kõnealune riigimaanteest Via Emilia lõuna poole jääv tootmispiirkond on suures osas tasandikuline ja madalate mägialadega. Tegemist on piirkonnaga, kus valmivad parimad vahuveinid.

Selle muudatusega ei laiendata viinamarjade tootmispiirkonda, vaid määratletakse täpsemalt uut tüüpi vahuveinide valmistamise piirkond.

Muudatus puudutab tootespetsifikaadi artiklit 3, kuid ei mõjuta koonddokumenti.

4. Viinapuude istutustihedus hektari kohta

Kirjeldus

Bianco Spumante ja Rosato Spumante puhul on viinapuude minimaalseks istutustiheduseks määratud 2 500 viinapuud hektari kohta.

Põhjused

Nagu muude kaitstud päritolunimetusega „Romagna“ hõlmatud tüüpide puhul, leitakse, et viinapuude minimaalne istutustihedus 2 500 viinapuud hektari kohta tagab viinamarjade sellise kvaliteedi ja koguse, mis on optimaalne vahuveinide valmistamiseks.

Muudatus puudutab tootespetsifikaadi artiklit 4, kuid ei mõjuta koonddokumenti.

5. Viinamarjade saagikus hektari kohta ja minimaalne naturaalne alkoholisisaldus

Kirjeldus

Uute veinitüüpide Bianco Spumante ja Rosato Spumante puhul on viinamarjade maksimaalseks saagikuseks määratud 18 tonni hektari kohta ja viinamarjade minimaalseks naturaalseks alkoholisisalduseks 9,5 mahuprotsenti.

Põhjused

Kõnealused saagikuse ja naturaalse alkoholisisalduse väärtused sobivad suurepäraselt vahuveini valmistamiseks, arvestades territooriumil asuvates veinitehastes tehtud keemiliste, füüsikaliste ja organoleptiliste katsete tulemusi.

Muudatus puudutab tootespetsifikaadi artiklit 4 ja koonddokumendi punkti 1.5.2 „Maksimaalne saagikus“.

6. Poolvahuveinide ja vahuveinide tootmispiirkond

Kirjeldus

Poolvahuveinide ja vahuveinide puhul on veinivalmistus- ja villimispiirkonda laiendatud, hõlmates Marche, Lombardia, Piemonte ja Veneto maakonnad; need maakonnad piirnevad Emilia Romagna maakonnaga, mis juba on määratletud veinivalmistus- ja villimispiirkonnana.

Põhjused

Kooskõlas kohaldatavate ELi ja liikmesriigi õigusaktidega võimaldab muudatus kaitstud päritolunimetusega „Romagna“ hõlmatud territooriumil tegutsevatel ettevõtjatel, kes soovivad valmistada poolvahuveini ja vahuveini, kasutada täiendavaid tipptasemel tootmisrajatisi ja -seadmeid, et saavutada tootmistegevuse koostoime ja parim kaubanduslik tulemus.

Muudatus puudutab spetsifikaadi artiklit 5 ja koonddokumendi punkti 1.9.

7. Veinis kasutatavate viinamarjade saagis

Kirjeldus

Uute veinitüüpide Bianco Spumante ja Rosato Spumante puhul on veinis kasutatavate viinamarjade maksimaalseks saagiseks määratud 70 %, mis vastab 12 600 liitrile hektari kohta.

Põhjused Kõnealune saagis on tuletatud viinamarjadest (18 tonni hektari kohta) valmistatud veinikogusest liitrites.

Muudatus puudutab spetsifikaadi artiklit 5 ning koonddokumendi punkti 1.5.2.

8. Tootmismeetod

Kirjeldus

Kaitstud päritolunimetusega „Romagna“ veinide Bianco Spumante ja Rosato Spumante puhul on kindlaks määratud järgmised veinivalmistusmeetodid: pudelis kääritamine traditsioonilisel või klassikalisel meetodil ning autoklaavis kääritamine kooskõlas ELi ja liikmesriigi õigusaktidega.

Põhjused

Vahuveinide valmistamise meetodite kirjelduste lisamine tootespetsifikaati tagab parema teabe ettevõtjatele.

Muudatus puudutab tootespetsifikaadi artiklit 5, kuid ei mõjuta koonddokumenti.

9. Kääritamine ja järelkääritamine

Kirjeldus

Kääritamine või järelkääritamine on lubatud järgmist tüüpi veinide valmistamiseks ette nähtud viinamarjavirde, osaliselt kääritatud viinamarjavirde ja käärivate toorveinide puhul: „Romagna“ Cagnina, „Romagna“ Pagadebit Amabile ja „Romagna“ Sangiovese Passito. Need protsessid võivad toimuda ka pärast vastava aastakäigu 31. detsembrit, st kohaldatavate liikmesriigi õigusaktidega ette nähtud tähtpäeva.

Põhjused

Tegemist on kohaldatavates liikmesriigi õigusaktides sätestatud erandiga, mis võimaldab eespool osutatud kääritamis- ja järelkääritamisprotsessi läbi viia pärast tähtpäeva (st iga aasta 31. detsembrit), tingimusel et sellest teavitatakse viivitamata kontrolliasutust.

Muudatus puudutab tootespetsifikaadi artiklit 5, kuid ei mõjuta koonddokumenti.

10. Sangiovese passito-tüüpi vein (rosinavein)

Kirjeldus

„Romagna“ Sangiovese passito-tüüpi veini (rosinaveini) valmistamiseks kasutatavate viinamarjade purustamine ja järgnev kääritamisprotsess võib toimuda pärast iga aasta 31. detsembrit, st kohaldatavate liikmesriigi õigusaktidega ette nähtud tähtpäeva.

Põhjused

Seda tüüpi veini valmistamiseks tuleb viinamarjad jätta kuivama viinapuule või kuivatada neid pärast koristamist; seetõttu tuleb sätestada, et ka purustamisprotsess võib toimuda pärast tähtpäeva 31. detsembrit.

Muudatus puudutab tootespetsifikaadi artiklit 5, kuid ei mõjuta koonddokumenti.

11. Romagna Bianco Spumante (Romagna valge vahuvein) ja Romagna Rosato Spumante (Romagna roosa vahuvein) tarbimisomadused

Kirjeldus

Uute tüüpide Bianco Spumante ja Rosato Spumante puhul on lisatud järgmised füüsikalised, keemilised ja organoleptilised omadused.

„Romagna“ Bianco Spumante

Vaht: tihe ja püsib kaua

Värvus: erineva intensiivsusega õlgkollane

Lõhn: mahe ja hõrk

Maitse: brut nature’st kuivani, intensiivne ja harmooniline

Minimaalne üldalkoholisisaldus mahuprotsentides: 10,5 mahuprotsenti

Minimaalne üldhappesus: 5 g/l

Suhkruvaba ekstrakti miinimumsisaldus: 14 g/l

„Romagna“ Rosato Spumante

Vaht: tihe ja püsib kaua

Värvus: erineva intensiivsusega roosa

Lõhn: mahe ja hõrk

Maitse: brut nature’st kuivani, intensiivne ja harmooniline

Minimaalne üldalkoholisisaldus mahuprotsentides: 10,5 mahuprotsenti

Minimaalne üldhappesus: 5 g/l

Suhkruvaba ekstrakti miinimumsisaldus: 15 g/l

Põhjused

Osutatud keemilised, füüsikalised ja organoleptilised omadused on kindlaks määratud suuremas osas viinamarjasortide ’Trebbiano’ (valge vahuvein) ja ’Sangiovese’ (roosa vahuvein) viinamarjadest valmistatud baasveiniga tehtud arvukate katsete tulemusena ning need on kooskõlas ELi ja liikmesriigi õigusaktides sätestatud näitajatega.

Muudatus puudutab tootespetsifikaadi artiklit 6 ning koonddokumendi punkti 1.4 „Veini(de) kirjeldus“.

12. Tootmisaasta märge

Kirjeldus

Võimalust jätta etiketile märkimata viinamarjade aastakäik on laiendatud ka uutele tüüpidele „Romagna“ Bianco Spumante ja „Romagna“ Rosato Spumante.

Põhjused

Selleks et viia uute tüüpide (Bianco Spumante ja Rosato Spumante) nõuded vastavusse olemasolevate tüüpide (Trebbiano Spumante ja Trebbiano Frizzante) nõuetega, on kindlaks määratud, et etiketile ei ole kohustuslik märkida viinamarjade aastakäiku. See võimalus on ette nähtud liikmesriigi õigusaktidega selliste vahuveinide puhul, mis on valmistatud eri aastakäikude viinamarjasaagist, ning ka poolvahuveinide puhul.

Muudatus puudutab tootespetsifikaadi artiklit 7, kuid ei mõjuta koonddokumenti.

13. Märgistamine

Kirjeldus

„Romagna“ Bianco Spumante puhul on võimalik lisada etiketile märge värvuse kohta („Bianco“ ehk „valge“).

Põhjused Iga tootja otsustab, kas lisada kõnealuse vahuveini etiketile märge värvuse kohta.

Kirjeldus

„Romagna“ Rosato Spumante puhul on kohustuslik lisada etiketile märge värvuse kohta („Rosato“ või „Rosé“ ehk „roosa“).

Põhjused Värvuse märkimisega juhitakse tähelepanu toote eripärale.

Muudatus puudutab tootespetsifikaadi artiklit 7, kuid ei mõjuta koonddokumenti.

14. Erieeskirjad pakendamise kohta

Kirjeldus

Tootespetsifikaadi artikli 8 lõige 2:

„Kaitstud päritolunimetusega „Romagna“ Trebbiano, „Romagna“ Pagadebit ja „Romagna“ Sangiovese veinide puhul on kooskõlas ELi ja liikmesriigi õigusaktidega lubatud kasutada toiduainete säilitamiseks ettenähtud pakendeid mahutavusega 2–6 liitrit.“

tuleb asendada järgmisega:

„Kaitstud päritolunimetusega „Romagna“ Trebbiano, „Romagna“ Pagadebit ja „Romagna“ Sangiovese veinide puhul on kooskõlas ELi ja liikmesriigi õigusaktidega lubatud kasutada toiduainete säilitamiseks ettenähtud, muust materjalist kui klaasist valmistatud pakendeid mahutavusega 2–6 liitrit.“

Põhjused

Tegemist on vormilise muudatusega, mille eesmärk on täpsemalt kindlaks määrata pakendite mahutavus.

Muudatus puudutab tootespetsifikaadi artiklit 8, kuid ei mõjuta koonddokumenti.

15. Kaitstud päritolunimetus „Romagna“ – täiendav geograafiline tähis „Bertinoro“

Kirjeldus

Täiendavat geograafilist tähist „Bertinoro“ on edaspidi lubatud kasutada ka sordi ’Sangiovese’ viinamarjadest valmistatud baasveini puhul.

Põhjused

Bertinoro on nimetusega hõlmatud piirkonna kõige väiksem geograafiline üksus ning märkega „Bertinoro“ identifitseeritakse vaikseid veine (tähistusega „Riserva“ või ilma), mis on valmistatud vähemalt 95 % ulatuses ’Sangiovese’ viinamarjadest.

Sellele vastavalt osutatakse tootespetsifikaadis tähistuseta „Riserva“ baasveinile.

Muudatus puudutab kaitstud päritolunimetuse „Romagna“ tootespetsifikaadi 1. lisa (milles käsitletakse täiendava geograafilise tähise „Bertinoro“ kasutamist) artiklit 1, 2, 3, 4, 5 ja 6, kuid ei mõjuta koonddokumenti.

KOONDDOKUMENT

1. Toote nimetus

Romagna

2. Geograafilise tähise tüüp

KPN – kaitstud päritolunimetus

3. Viinamarjasaaduste kategooriad

1. Vein

4. Vahuvein

8. Poolvahuvein

4. Veini(de) kirjeldus

„Romagna“ Albana Spumante

Kontrollitud päritolunimetusega „Romagna Albana Spumante“ veini valmistatakse osaliselt kuivatatud viinamarjadest saadud viinamarjavirdest, kasutades pudelis või autoklaavis kääritamist vastavalt ELi õigusaktidele. Veinil on kuldkollane värvus, tihe vaht ja püsiv kihisevus, viinamarjasordile iseloomulik eriomane ligitõmbav puuviljane lõhn, hea struktuur ja elegantne värskus ning meeldiv, mahe ja magus, kuid mitte imal maitse.

Minimaalne üldalkoholisisaldus mahuprotsentides: 16 mahuprotsenti

Suhkruvaba ekstrakti miinimumsisaldus: 21 g/l

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 6 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

„Romagna“ Cagnina

Kontrollitud päritolunimetusega „Romagna Cagnina“ vein, mida valmistatakse tavaliselt septembri lõpus koristatavatest sordi ’Terrano’ viinamarjadest, on tarbimiseks ringlusse lubamiseks valmis oktoobri teisel nädalal (10ndal päeval). Vein on lillakaspunast värvi ja intensiivse eriomase lõhnaga, milles on tunda marasca kirsi ja vaarika nüansse; maitse on magus, kergelt tanniinine ja meeldivalt happelise noodiga.

Minimaalne üldalkoholisisaldus mahuprotsentides: 11,5 mahuprotsenti

Suhkruvaba ekstrakti miinimumsisaldus: 17 g/l

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 8,5 Minimaalne üldhappesus 5 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

„Romagna“ Pagadebit, sh Amabile ja Frizzante

Kontrollitud päritolunimetusega „Romagna Pagadebit“ vein, mida valmistatakse sordi ’Bombino bianco’ viinamarjadest, on erineva intensiivsusega õlgkollast värvi, olenevalt vanusest ja veinivalmistusprotsessist; seda iseloomustab värske ja aromaatne lõhn, milles võib täheldada viinamarjasordile omast viirpuunüanssi, ning meeldiv ja hõrk maitse, mis võib varieeruda kuivast poolmagusani, sealhulgas vahuveini puhul.

Minimaalne üldalkoholisisaldus mahuprotsentides: 11,5 mahuprotsenti

Suhkruvaba ekstrakti miinimumsisaldus: 14 g/l

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,5 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

„Romagna“ Pagadebit Bertinoro

Kontrollitud päritolunimetusega „Romagna Pagadebit“ vein, mida valmistatakse sordi ’Bombino bianco’ viinamarjadest, on erineva intensiivsusega õlgkollast värvi, olenevalt vanusest ja veinivalmistusprotsessist; seda iseloomustab värske ja aromaatne lõhn, milles võib täheldada viinamarjasordile omast viirpuunüanssi, ning meeldiv ja hõrk maitse, mis võib varieeruda kuivast poolmagusani, sealhulgas vahuveini puhul.

Minimaalne üldalkoholisisaldus mahuprotsentides: 12 mahuprotsenti

Suhkruvaba ekstrakti miinimumsisaldus: 15 g/l

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 5 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

„Romagna“ Sangiovese

Kontrollitud päritolunimetusega „Romagna Sangiovese“ vein, mida valmistatakse sordi ’Sangiovese’ viinamarjadest, on lillaka varjundiga rubiinpunast värvi; lõhn on tugevalt veinine ja võimaliku kannikesenüansiga, noortel veinidel lisaks kergelt ürdine; maitse on noortel veinidel elegantne, täidlane ja meeldivalt tanniinine, järelmaitse meeldiv ja kergelt mõrkjas.

Minimaalne üldalkoholisisaldus mahuprotsentides: 12 mahuprotsenti

Redutseerivate jääksuhkrute sisaldus: kuni 10 g/l

Suhkruvaba ekstrakti miinimumsisaldus: 20 g/l

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,5 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

„Romagna“ Sangiovese Novello

Kontrollitud päritolunimetusega „Romagna Sangiovese Novello“ vein, mida valmistatakse sordi ’Sangiovese’ viinamarjadest ja mille puhul viinamarjavirret leotatakse süsihappegaasi keskkonnas, on rubiinpunast värvi, kõnealuse meetodi abil valmistatud veinidele omase tugeva veinise lõhnaga, kuiva või kergelt magusa maitsega tänu teatavale tootmist reguleerivate eeskirjadega lubatud jääksuhkrusisaldusele.

Minimaalne üldalkoholisisaldus mahuprotsentides: 11,5 mahuprotsenti

Redutseerivate jääksuhkrute sisaldus: maksimaalselt 10 g/l

Suhkruvaba ekstrakti miinimumsisaldus: 18 g/l

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,5 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

„Romagna“ Sangiovese Superiore

Kontrollitud päritolunimetusega „Romagna Sangiovese Superiore“ vein, mida valmistatakse sordi ’Sangiovese’ viinamarjadest, on rubiinpunast (kaldudes granaatpunase poole) värvi, kohatise lillaka varjundiga; lõhn on veinine ja kannikesenüanssidega ning maitse ümar, täidlane, kuid pehme ja elegantne, noortel veinidel kergelt ja meeldivalt tanniinine ning selgelt tajutava meeldiva järelmaitsega, mis on kergelt mõrkjas.

Minimaalne üldalkoholisisaldus mahuprotsentides: 12,5 mahuprotsenti;

Redutseerivate jääksuhkrute sisaldus: kuni 10 g/l

Suhkruvaba ekstrakti miinimumsisaldus: 24 g/l

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,5 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

„Romagna“ Sangiovese Riserva, sh Superiore Riserva

Kontrollitud päritolunimetusega „Romagna Sangiovese Riserva“ vein, mida valmistatakse sordi ’Sangiovese’ viinamarjadest, on rubiinpunast värvi, mis kaldub granaatpunase poole ning omandab veini laagerdudes lillakaid ja oranže varjundeid; veinil on laagerdumisele iseloomulikult peen eeterlike nootidega vaniljearoom ning kuiv, ümar, harmooniline ja eripärane maitse, milles võib sageli tajuda teatavaid puidunüansse tänu puidust laagerdumisvaatidele.

Minimaalne üldalkoholisisaldus mahuprotsentides: 13 mahuprotsenti

Redutseerivate jääksuhkrute sisaldus: kuni 10 g/l

Suhkruvaba ekstrakti miinimumsisaldus: 26 g/l

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,5 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

„Romagna“ Sangiovese Passito

Kontrollitud päritolunimetusega „Romagna Sangiovese Passito“ vein, mida valmistatakse sordi ’Sangiovese’ viinamarjadest, on rubiinpunast värvi, mõnikord lillaka varjundiga; lõhn on hõrk ja võimalike kannikesenüanssidega ning maitse harmooniline, meeldivalt tanniinine, meeldiva eriomase, kergelt mõrkja järelmaitsega,

samuti võib maitses tajuda teatavaid puidunüansse tänu puidust laagerdumisvaatidele.

Minimaalne üldalkoholisisaldus mahuprotsentides: 12 mahuprotsenti

Redutseerivate jääksuhkrute sisaldus: 6,0–20,0 g/l

Suhkruvaba ekstrakti miinimumsisaldus: 26 g/l

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,5 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

Täiendavate geograafiliste tähistega „Romagna“ Sangiovese

Kontrollitud päritolunimetusega „Romagna Sangiovese“ (millele järgneb täiendav geograafiline tähis) vein, mida valmistatakse selgelt kindlaks määratud piirkondadest saadud ’Sangiovese’ viinamarjadest, on lillaka varjundiga rubiinpunast värvi, mitmekülgselt veinise lõhnaga, milles võib täheldada kannikesenüansse ja noortel veinidel lisaks kerget ürdisust; noortel veinidel on tootmispiirkonnale iseloomulik eriomane meeldivalt tanniinine maitse ning meeldiv, kergelt mõrkjas järelmaitse.

Minimaalne üldalkoholisisaldus mahuprotsentides: 12,5 mahuprotsenti;

Redutseerivate jääksuhkrute sisaldus: kuni 4 g/l

Suhkruvaba ekstrakti miinimumsisaldus: 24 g/l

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,5 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

„Romagna“ Sangiovese Riserva koos täiendava geograafilise tähistusega

Kontrollitud päritolunimetusega „Romagna Sangiovese Riserva“ (millele järgneb täiendav geograafiline tähis) vein, mida valmistatakse selgelt kindlaks määratud piirkondadest saadud ’Sangiovese’ viinamarjadest, on rubiinpunast värvi, mis kaldub granaatpunase poole ning omandab veini laagerdudes lillakaid ja oranže varjundeid; maitse on tootmispiirkonnale omaselt kuiv, ümar, harmooniline ja eripärane, sageli teatavate puidunüanssidega tänu laagerdumisvaatidele.

Minimaalne üldalkoholisisaldus mahuprotsentides: 13 %;

Redutseerivate jääksuhkrute sisaldus: kuni 4 g/l

Suhkruvaba ekstrakti miinimumsisaldus: 26 g/l

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,5 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

„Romagna“ Trebbiano

Kontrollitud päritolunimetusega „Romagna Trebbiano“ vein, mida valmistatakse sordi ’Trebbiano’ viinamarjadest, on erineva intensiivsusega õlgkollast värvi, veinise, maheda ja hõrgu lõhna ning peene, aromaatse ja harmoonilise maitsega.

Minimaalne üldalkoholisisaldus mahuprotsentides: 11,5 %;

Redutseerivate jääksuhkrute sisaldus: kuni 10 g/l

Suhkruvaba ekstrakti miinimumsisaldus: 14 g/l

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,5 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

„Romagna“ Trebbiano Spumante

Kontrollitud päritolunimetusega „Romagna Trebbiano Spumante“ veini valmistatakse sordi ’Trebbiano’ viinamarjadest, kasutades naturaalset järelkäärimist pudelis või autoklaavis kooskõlas ELi eeskirjadega; seda veini iseloomustab erineva intensiivsusega õlgkollane värv, kauapüsiv vaht ja väikesed mullid, peen, värske ja meeldiv lõhn ning kuiv või poolkuiv maitse, olenevalt tüübist.

Minimaalne üldalkoholisisaldus mahuprotsentides: 10,5 mahuprotsenti

Suhkruvaba ekstrakti miinimumsisaldus: 14 g/l

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 5 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

„Romagna“ Trebbiano Frizzante

Kontrollitud päritolunimetusega „Romagna Trebbiano Frizzante“ veini valmistatakse sordi ’Trebbiano’ viinamarjadest, kasutades naturaalset järelkäärimist kooskõlas ELi eeskirjadega; seda iseloomustab varieeruva intensiivsusega õlgkollane värv, tihe ja kauapüsiv vaht, meeldiv hõrk lõhn ning värske harmooniline maitse.

Minimaalne üldalkoholisisaldus mahuprotsentides: 10,5 mahuprotsenti;

Redutseerivate jääksuhkrute sisaldus: kuni 10 g/l

Suhkruvaba ekstrakti miinimumsisaldus: 14 g/l

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 5 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

„Romagna“ Bianco Spumante

„Romagna“ Bianco Spumante on tiheda kauapüsiva vahuga ja erineva intensiivsusega õlgkollast värvi vein. Sellel on iseloomulik peen ja hõrk lõhn ning maitse on olenevalt suhkrusisaldusest brut nature’st kuivani, intensiivne ja harmooniline.

Minimaalne üldalkoholisisaldus mahuprotsentides: 10,5 mahuprotsenti

Suhkruvaba ekstrakti miinimumsisaldus: 14 g/l

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 5 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

„Romagna“ Rosato Spumante

„Romagna“ Rosato Spumante on tiheda kauapüsiva vahuga vein. See on erineva intensiivsusega roosakat värvi ning peene ja hõrgu lõhnaga. Maitse on olenevalt suhkrusisaldusest brut nature’st kuivani, intensiivne ja harmooniline.

Minimaalne üldalkoholisisaldus mahuprotsentides: 10,5 mahuprotsenti

Suhkruvaba ekstrakti miinimumsisaldus: 15 g/l

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 5 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

5. Veinivalmistustavad

a) Peamised veinivalmistustavad

PUUDUVAD

b) Maksimaalne saagikus

Romagna Albana Spumante

45 hektoliitrit hektari kohta

Romagna Cagnina

84,5 hektoliitrit hektari kohta

Romagna Pagadebit ja Pagadebit Bertinoro, sh Frizzante

98 hektoliitrit hektari kohta

Romagna Sangiovese, sh Novello ja Riserva

98 hektoliitrit hektari kohta

Romagna Sangiovese Superiore, sh Riserva

68,25 hektoliitrit hektari kohta

Täiendava geograafilise tähisega Romagna Sangiovese

58,5 hektoliitrit hektari kohta

Täiendava geograafilise tähistusega Romagna Sangiovese Riserva

52 hektoliitrit hektari kohta

Romagna Sangiovese Passito

60 hektoliitrit hektari kohta

Romagna Bianco Spumante

126 hektoliitrit hektari kohta

Romagna Rosato Spumante

126 hektoliitrit hektari kohta

6. Määratletud geograafiline piirkond

Kaitstud päritolunimetusega „Romagna“ tähistamise tingimustele vastavates veinides kasutatavate viinamarjade tootmispiirkond hõlmab Emilia-Romagna maakonnas asuvate Bologna, Rimini, Forlì-Cesena ja Ravenna provintside eri kommuune või teatavaid piirkondi nendest kommuunidest.

7. Peamised veiniviinamarjasordid

’Bombino bianco’ (V)

’Terrano’ (P)

’Sangiovese’ (P)

’Trebbiano romagnolo’(V) – ’Trebbiano’

’Albana’ (V)

8. Seos(t)e kirjeldus

„Romagna“

„Romagna“ Albana Spumante

Alates 14. sajandist tegeles perekond Baldi Faenzast viinamarjakasvatusega Romagna viljakaimates piirkondades, olles veinivalmistamise arendustöö esirinnas. Tänu sellele serveerisid teised aadliperekonnad nii Faenzast kui ka kaugemalt olulistel sündmustel just Baldide veine, ehkki valmistasid veini ka ise.

20. sajandi algul hakkas Francesco Baldi Romagnas esimesena valmistama vahuveini, tõenäoliselt sordi ’Albana’ viinamarjadest ja muude veinidega segamise teel. Seda toodeti suurtes kogustes Sarnas Faenzas (Villa Le Fontane) ning tänu suurepärasele kvaliteedile müüdi seda Romagnas ja Bolognas. Samuti eksporditi veini Prantsusmaale ja Venemaale, kus see pälvis tähtsaid auhindu ja preemiaid.

Romagna Cagnina

Cagnina peamine viinamarjasort ’Terrano d’Istria’ hakkas kogu Romagnas laiemalt levima tõenäoliselt Bütsantsi võimu ajal, kui Ravenna oluliste monumentide ehitamiseks imporditi Istriast ja Dalmaatsiast suurtes kogustes lubjakivi. Seda veini toodeti Cesena, Forlì ja Ravenna provintsis soodsate tingimustega tasandikel juba 13. sajandil. Paljudest 19. ja 20. sajandist pärit kirjalikest allikatest ja luuletekstidest võib leida viiteid selle kohta, et Cagnina oli kogu Romagnas oluline ja hinnatud müügiartikkel.

„Romagna“ Pagadebit, sh „di Bertinoro“, Amabile ja Frizzante

Viinamarjasort ’Bombino bianco’ on kohalike seas tuntud nime „Pagadebit“ all, mille järgi on ka vein oma nime saanud. Thomas Hohnerlein-Buchingeri andmete kohaselt on nimi tuletatud väljendist „produce tanto da pagare i debiti“ (e k „piisav saak võlgade katmiseks“), vihjates asjaolule, et see viinamarjasort annab head saaki ka kehvades ilmastikutingimustes. Eeskätt Forlì provintsis istutati Pagadebiti koos sordiga ’Albana’, et korvata ’Albana’ väiksemat saagikust. Pagadebiti viinapuid mainitakse kirjalikes allikates esimest korda 1825. aastal Rimini piirkonna viinapuusortide nimistus (Acerbi). Eri piirkondadest pärit Pagadebiti viinapuid võrreldi 1876. aastal Forlìs toimunud ampelograafianäitusel. Eriomaste silmapaistvate Pagadebiti traditsioonide poolest on ajalooliselt tuntud eeskätt Bertinoro piirkond.

Romagna Sangiovese, sh Superiore, Riserva, Novello ja Passito

Faenza riigiarhiivis säilitatavas notariaalaktis 1672. aastast viidatakse „kolmele ’Sangiovese’ viinapuude reale“ Casola Valsenio kommuunis asuvas Fontanella di Pagnano farmis. Keeleteadlased on järeldanud, et Toscana ja Romagna Apenniinide osas tunti sorti nime „Sangue dei gioghi“ (e k „mägede veri“) all, mis kujunes kohalikus dialektis seejärel nimetuseks „Sanzves“.

Kirjanik Beppe Sangiorgi andmete kohaselt pärinevad esimesed viited Sangiovesele Faenza-Imola piirkonnast. 1839. aastal kirjeldas Giorgio Gallesio Firenzest Forlìsse reisides nähtud viinamarjaistandusi järgmiste sõnadega: „Kõik viinapuud on madala kasvuga, enamik neist Romagna ’Sangiovese’.“

Ajaloolistes viinamarjakasvatusalastes tekstides kirjeldatakse Romagnas levinud eripäraste omadustega viinamarjasorti ’Sangiovese’ ja ainulaadset veini, mida valmistati üksnes sellest sordist.

Romagna Trebbiano, sh poolvahuvein ja vahuvein

Viinamarjasordi ’Trebbiano’ tõid piirkonda tõenäoliselt etruskid ja roomlased, kes istutasid pärast maade vallutamist ja ülevõtmist viinapuid leegionäridele veini valmistamiseks. 1305. aastal kirjutas Pietro de’ Crescenzi valgest viinamarjasordist, mida kutsuti tribiana’ks. Samast sajandist pärinevad ka viited nimekujudele turbien (Imola) ja trebulanum (Bologna). Romagna kohta võib leida ka teadmata kuupäevadega viiteid nimekujule tarbian. 1906. aastal kirjutas Girolamo Molon, et kõnealust viinamarjasorti kasvatati ulatuslikult eeskätt Forlìs ja Ravennas, ning Pasqualini ja Pasqui märkisid, et seda sorti peeti eriti väärtuslikuks tasandikel asuvates viinamarjaistandustes, sest see kasvas hästi ka suure õhuniiskuse tingimustes. See viinamarjasort on Romagnas ulatuslikult levinud tänu võimele kohaneda erisugustes pinnase- ja kliimatingimustes.

9. Olulised lisatingimused (pakendamine, märgistamine, muud nõuded)

Kaitstud päritolunimetus „Romagna“ – veinivalmistuspiirkond

Õigusraamistik:

ELi õigusaktid

Lisatingimuse liik:

määratletud geograafilises piirkonnas tootmisega seonduv erand

Tingimuse kirjeldus:

veini valmistamise toimingud võivad toimuda Forlì-Cesena, Ravenna, Bologna või Rimini provintsi territooriumil.

Kaitstud päritolunimetus „Romagna“ – poolvahuveinide ja vahuveinide tootmispiirkond

Õigusraamistik:

liikmesriigi õigusaktid

Lisatingimuse liik:

määratletud geograafilises piirkonnas tootmisega seonduv erand

Tingimuse kirjeldus:

„Romagna“ Trebbiano Frizzante, „Romagna“ Trebbiano Spumante, „Romagna“ Pagadebit Frizzante, „Romagna“ Albana Spumante, „Romagna“ Bianco Spumante ja „Romagna“ Rosato Spumante puhul võivad veini valmistamise toimingud, sh toimingud vahu moodustumiseks, veini stabiliseerimiseks ja magustamiseks, toimuda Emilia-Romagna, Marche, Lombardia, Piemonte või Veneto maakonna territooriumil.

Kaitstud päritolunimetus „Romagna“ – poolvahuveinide ja vahuveinide villimispiirkond

Õigusraamistik:

ELi õigusaktid

Lisatingimuse liik:

villimine määratletud geograafilises piirkonnas

Tingimuse kirjeldus:

„Romagna“ Trebbiano Frizzante, „Romagna“ Trebbiano Spumante, „Romagna“ Pagadebit Frizzante, „Romagna“ Albana Spumante, „Romagna“ Bianco Spumante ja „Romagna“ Rosato Spumante puhul peab villimine toimuma Emilia-Romagna, Marche, Lombardia, Piemonte või Veneto maakonna territooriumil. Kooskõlas kohaldatavate ELi ja liikmesriigi õigusaktidega peab villimine või pakendamine eespool nimetatud määratletud geograafilises piirkonnas toimuma selleks, et säilitada kvaliteeti ja mainet ning tagada algupära ja kontroll.

Täiendavatele geograafilistele tähistele viitamine

Õigusraamistik:

ELi õigusaktid

Lisatingimuse liik:

märgistamisega seotud lisasätted

Tingimuse kirjeldus:

kaitstud päritolunimetust „Romagna“ kandvate veinide etikettidel ja pakenditel tohib viidata täiendavatele geograafilistele tähistele, mis on loetletud tootespetsifikaadi vastavates lisades.

Etiketil tohib kasutada järgmisi täiendavaid geograafilisi tähiseid: „Bertinoro“, „Brisighella“, „Castrocaro e Terra del Sole“, „Cesena“, „Longiano“, „Meldola“, „Modigliana“, „Marzeno“, „Oriolo“, „Predappio“, „San Vicinio“, „Serra“.

Kaitstud päritolunimetus „Romagna“, millele järgneb täiendav geograafiline tähis

Õigusraamistik:

ELi õigusaktid

Lisatingimuse liik:

määratletud geograafilises piirkonnas tootmisega seonduv erand

Tingimuse kirjeldus:

veini valmistamise toimingud võivad toimuda Bologna, Ravenna, Forlì-Cesena või Rimini provintsi territooriumil.

Kaitstud päritolunimetus „Romagna“, millele järgneb täiendav geograafiline tähis

Õigusraamistik:

ELi õigusaktid

Lisatingimuse liik:

villimine määratletud geograafilises piirkonnas

Tingimuse kirjeldus:

kaitstud päritolunimetust „Romagna“ ja sellele järgnevat täiendavat geograafilist tähist kandva veini villimine peab toimuma vastava täiendava geograafilise tähise jaoks kindlaksmääratud tootmispiirkonnas, mis hõlmab erandi alusel lubatud veinivalmistuspiirkonda. Kooskõlas kohaldatavate ELi ja liikmesriigi õigusaktidega peab villimine või pakendamine eespool nimetatud määratletud geograafilises piirkonnas toimuma selleks, et säilitada kvaliteeti ja mainet ning tagada algupära ja kontroll.

Link tootespetsifikaadile

https://www.politicheagricole.it/flex/cm/pages/ServeBLOB.php/L/IT/IDPagina/14488

(1) ELT L 9, 11.1.2019, lk 2.